3. Sabên-sabên môngsa anggarap sawah, sarupane bêkêl wajib padha anglapurake marang abdi dalêm panèwu mantri dhistrik kang ambawahake, wus sadhiya wiji apa durung, manawa durung sadhiya utawa sadhiyane wiji durung cukup, panjaluke wiji marang kang duwe gadhuhan utawa kang nguwasani ora olèh utawa pakewuh, panèwu mantri dhistrik kang ambawahake tumuli titi pariksaa marang balabag kang têrang, manawa niti-nitiya kaanane bêkêl utawa wong cilik kang durung duwe wiji mau, kalawan tôndha utawa saksi kang nyukupi, apa ananing papriksan kaladèkna marang kabupatèn, manawa papriksan mau pamikire bupati wus anyukupi tumuli kaladèkna marang nagara, manawa gone durung bisa wiji utawa sadhiyane durung cukup mau têtela ora saka inane kang duwe garapan dhewe, nagara bakal